Түркістанда Binom, Дарын, Назарбаев зияткерлік мектептері ашылады
DATE: 14:13, 19 Қараша 2021 | GMT +5
TITLE: Түркістанда Binom, Дарын, Назарбаев зияткерлік мектептері ашылады
URL: https://kaz.inform.kz/news/turkistanda-binom-daryn-nazarbaev-ziyatkerlik-mektepteri-ashylady_a3864444/
META: DATE: 14:13, 19 Қараша 2021 | GMT +5
TOTAL WORDS: 112
AUTHOR(S):
TEXT: «Облыста 945 мектепте 509 мың 700 бала оқиды. Биыл облыста 78 мектеп құрылысы жүргізілуде. Nur Otan партиясының бағдарламасына сәйкес, биыл елімізде 200-дей мектеп салынса, біздің облыста соның 47-сі пайдалануға беріледі. Және 2025 жылға қарай 130 жаңа мектеп салу жоспарланған», - деді Ө. Шөкеев Орталық коммуникациялар қызметінде өткен баспасөз мәслихатында. Бағдарлама аясында жыл сайын 108 мектеп жаңғыртудан өтетін болады. Жаңа үлгідегі 4 Binom мектебі Түркістан облысының аудандарында салынады. «Жақын күндері Түркістан қаласында 720 орындық Назарбаев зияткерлік мектебінің құрылысы аяқталады. 700 оқушыға арналған 500 орындық жатақханасы бар «Дарын» мектеп-интернатының құрылысы жүргізілуде. Оқушылардың қауіпсіздігін сақтау үшін 906 мемлекеттік мектеп толығымен бейнебақылау жүйесімен қамтамасыз етілген. Оның барлығы полицияның жедел басқару орталығына интеграцияланды», - деді Ө. Шөкеев
